**Tiesību akta projekta sākotnējās ietekmes novērtējuma ziņojums par Ministru kabineta noteikumu projektu „Grozījumi Ministru kabineta 2005.gada 4.oktobra noteikumos Nr.748 „Noteikumi par nolietotu transportlīdzekļu atzīšanu par atmestiem un kārtību, kādā atmestus nolietotus transportlīdzekļus nodod apstrādes uzņēmumam”” (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2015.gada 10.decembrī Saeimā tika pieņemts likums „Grozījumi Nolietotu transportlīdzekļu apsaimniekošanas likumā”. Likums paredz izmaiņas 7.panta nosacījumos, tas ir, atbildību par atmestu nolietotu transportlīdzekļu piespiedu pārvietošanu un novietošanu specializētās autostāvvietās no pašvaldībai piederošās publiskai lietošanai paredzētās teritorijām ir noteikta pašvaldībām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošā Ministru kabineta noteikumu redakcija nosaka tiesības atzīt nolietotu transportlīdzekli par atmestu gan Valsts policijas amatpersonām, gan Valsts vides dienesta (turpmāk – VVD) amatpersonām, gan pašvaldības noteiktajām amatpersonām. Valsts policijas amatpersonu kompetenci iepriekš minētās darbības veikšanai nosaka normatīvie akti Ceļu satiksmes jomā. Atbilstoši 2015.gada 10.decembra grozījumiem „Nolietotu transportlīdzekļu apsaimniekošanas likumā” (turpmāk – Likums) šobrīd ir izslēgta VVD kompetence veikt Likuma 7.pantā noteiktās darbības, jo Vides aizsardzību regulējošajos normatīvajos aktos VVD nav noteikta atkritumu savākšanas funkcija, bet gan vides aizsardzības un dabas resursu izmantošanas valsts kontroles funkcija. Likuma 7.pantā noteiktās darbības ir noteiktas par pienākumu pašvaldībām, ja nolietots atmests transportlīdzeklis atrodas pašvaldībai piederošās publiskai lietošanai paredzētās teritorijās. Atbilstoši kompetence par nolietotu transportlīdzekļu atzīšanu par atmestiem un to pārvietošanu uz specializēto autostāvvietu no teritorijām, kas nav pašvaldībai piederošās publiskai lietošanai paredzētās teritorijās atbildīga ir Valsts policija.  Atbilstoši iepriekš minētajam noteikumu projekts precizē un novērš normu neatbilstību spēkā esošajai Likuma redakcijai.  Noteikumu projektā veikti tehniski grozījumi, lai novērstu atsauču esamību uz spēku zaudējušiem normatīvajiem aktiem. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – VARAM), VVD. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, VVD. |
| 2. | Tiesiskā regulējuma ietekme uz tautsaimniecību un administratīvo slogu | Pēc VVD sniegtās informācijas atmestu nolietotu transportlīdzekļu pārvietošanas nepieciešamība uz specializētu autostāvvietu ir aktuāla tikai Pierīgas un Rīgas pilsētas pašvaldībām, jo nav saņemtas sūdzības par atmestiem nolietotiem transportlīdzekļiem citās Latvijas pašvaldībās. Vienlaikus VVD informēja, ka brīdinājuma uzlīmi par nolietota transportlīdzekļa atzīšanu par atmestu piestiprinātas Rīgā: 2013.gadā – 3 transportlīdzekļiem, 2014.gadā – 10 transportlīdzekļiem. Jāpiebilst, ka 2013.gadā pēc VVD brīdinājuma uzlīmes piestiprināšanas divas automašīnas apsaimniekoja tās likumiskie īpašnieki, bet 2014.gadā – piecas automašīnas. Pamatojoties uz iepriekš minēto, pašvaldībām tiek nebūtiski palielināts administratīvais slogs un tiek noteikts papildus slogs pašvaldību vides aizsardzības speciālajam budžetam. Papildus finansiālais slogs valsts budžetam netiks radīts. Pašvaldības šo funkciju veiks savu budžetu ietvaros, vienlaikus Noteikumu 2. un 3.punkts nosaka, ka pašvaldība var atgūt izdotos līdzekļus transportlīdzekļa īpašnieka un gadījumos, kad transportlīdzekļa īpašnieks nav nosakāms, izdevumi ir atgūstami no pašvaldības Vides aizsardzības speciālā budžeta līdzekļiem, ko veido ieņēmumi no dabas resursu nodokļa iemaksām. |
| 3. | Administratīvo izmaksu monetārs novērtējums | **Pašvaldībām veicot nolietotu transportlīdzekļu atzīšanu par atmestiem un to pārvietošanu uz specializēto autostāvvietu:**  Pieņemot, ka nolietotu transportlīdzekļu atzīšana par atmestiem ir aktuāla tikai trīs Latvijas pašvaldībām (Pierīgas pašvaldībās) un tie ir vidēji pieci nolietoti transportlīdzekļi (pēc VVD sniegtās informācijas) viena nolietota transportlīdzekļa atzīšana par atmestu un tā pārvietošanas organizēšana uz specializēto autostāvvietu pašvaldības darbiniekam varētu aizņemt 8 darba stundas, administratīvo izmaksu monetārs novērtējums pārskata par apsaimniekošanas līguma pārskatīšanu:  C = (f x l) x (n x b), kur  **C** – pašvaldībai nolietota transportlīdzekļa atzīšanas par atmestu un tā pārvietošanas organizēšana uz specializēto autostāvvietu radītās izmaksas jeb administratīvās izmaksas;  **f** – finanšu līdzekļu apjoms, kas nepieciešams, lai nodrošinātu projektā paredzētā nolietota transportlīdzekļa atzīšanas par atmestu un tā pārvietošanas organizēšana uz specializēto autostāvvietu atbilstoši noteikumu projektā noteiktajām normām (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir) – pašvaldību sektorā stundas likme ir aprēķināta, dalot vidējo mēneša algu pašvaldību sektorā (pēc [www.csb.gov.lv](http://www.csb.gov.lv) datiem 2015.gadā tā bija 675 *euro/*mēnesī) ar Darba likuma 131.panta pirmajā daļā minēto normālo darba laiku (40 stundas nedēļā x 1 = 160 stundas mēnesī) = **4,21 *euro*/stundā**;  **l** – laika patēriņš, kas nepieciešams, lai veiktu nolietota transportlīdzekļa atzīšanas par atmestu un tā pārvietošanas organizēšana uz specializēto autostāvvietu – 8 stundas;  **n** – pašvaldību skaits – 1 pašvaldība;  **b** – cik bieži gada laikā pašvaldībai būs nepieciešams veikt nolietota transportlīdzekļa atzīšanas par atmestu un tā pārvietošanas organizēšana uz specializēto autostāvvietu – 5 transportlīdzekļi.  **Aprēķins:**  **C = (4,21 x 8) x (1 x 5) = 168,40 *euro***  Atbilstoši veiktajam aprēķinam vienai pašvaldībai administratīvais slogs, kas saistīts ar piecu nolietota transportlīdzekļa atzīšanas par atmestu un tā pārvietošanas organizēšana uz specializēto autostāvvietu, mērojams **168,40 *euro*** jeb **33,68 *euro/*par vienu nolietotu transportlīdzekli***.* |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | 2015.gada 6.augustā tika nosūtīta elektronikā vēstule VARAM padotajai iestādei VVD, kurā tika lūgts izteikt priekšlikumus par nepieciešamajiem grozījumiem normatīvajos aktos nolietotu transportlīdzekļu apsaimniekošanas jomā, tai skaitā par nepieciešamajiem grozījumiem Ministru kabineta 2005.gada 4.oktobra noteikumos Nr.748 „Noteikumi par nolietotu transportlīdzekļu atzīšanu par atmestiem un kārtību, kādā atmestus nolietotus transportlīdzekļus nodod apstrādes uzņēmumam”.  2016.gada xx.aprīlī noteikumu projekts ievietots VARAM tīmekļa vietnē sadaļā „Sabiedrības līdzdalība” (<http://www.varam.gov.lv/lat/lidzd/pazinojumi_par_lidzdalibas_iesp/>). Ieinteresētajām personām bija tiesības izteikt viedokli un sniegt rakstiskus priekšlikumus. |
| 2. | Sabiedrības līdzdalība projekta izstrādē | 2015.gada 19.augustā VARAM saņēma VVD vēstuli Nr.1.8.1.-01/1090, kurā sniedza priekšlikumus nepieciešamajiem Ministru kabineta 2005.gada 4.oktobra noteikumos Nr.748 „Noteikumi par nolietotu transportlīdzekļu atzīšanu par atmestiem un kārtību, kādā atmestus nolietotus transportlīdzekļus nodod apstrādes uzņēmumam” grozījumiem. |
| 3. | Sabiedrības līdzdalības rezultāti | VARAM ir izvērtējusi VVD iesniegtos priekšlikumus un atbilstoši iestrādājusi noteikumu projektā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldības sadarbībā ar Valsts policiju veiks nolietotu transportlīdzekļu atzīšanu par atmestiem un to piespiedu transportēšanas organizēšanu uz specializēto autostāvvietu. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumi neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav. |

*Anotācijas III sadaļa, IV sadaļa un V sadaļa**– projekts šo jomu neskar*.

Vides aizsardzības un reģionālās K. Gerhards

attīstības ministrs

**Vīza:**

Valsts sekretārs R. Muciņš

30.03.2016., 13:00

991

M. Buša

67026569

[madara.busa@varam.gov.lv](mailto:madara.busa@varam.gov.lv)